
PARLAMENTUL  ROMÂNIEI

CAMERA  DEPUTAŢILOR
	Comisia juridică de disciplină și imunități
4c-13/448/2016/2021
	Comisia pentru administrație publică și amenajarea teritoriului

4c-6/143/2016/2021
	Comisia pentru agricultură, silvicultură, industrie alimentară
4c-5/11/2016/2021



                  Către,

          BIROUL PERMANENT AL CAMEREI DEPUTAȚILOR

Vă înaintăm, alăturat, raportul comun asupra Proiectului de Lege pentru modificarea art.5 din Ordonanţa de urgenţă a Guvernului nr.34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr.18/1991, transmis Comisiei juridice, de disciplină și imunități, Comisiei pentru administrație publică și amenajarea teritoriului și Comisiei pentru agricultură, silvicultură, industrie alimentară și servicii specifice, pentru examinare în fond, cu adresa nr. PLx 120/2016 din 30 martie 2016.

În raport de obiectul și conținutul său, proiectul de lege face parte din categoria legilor ordinare.

           PREȘEDINTE                                     PREȘEDINTE                               PREȘEDINTE                 

     Mihai Alexandru Badea                  Simona Bucura-Oprescu                 Adrian Ionuț Chesnoiu

RAPORT COMUN
Proiect de Lege pentru modificarea art.5 din Ordonanţa de urgenţă a Guvernului nr.34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr.18/1991
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină și imunități, Comisia pentru administrație publică și amenajarea teritoriului și Comisia pentru agricultură, silvicultură, industrie alimentară şi servicii specifice au fost sesizate spre dezbatere în  fond, cu Proiectul de Lege pentru modificarea art.5 din Ordonanţa de urgenţă a Guvernului nr.34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr.18/1991, transmis cu adresa nr. PLx 120 din 30 martie 2016 și înregistrat cu nr. 4c-13/448/2016, 4c-6/143/2016 și respectiv 4c-5/11/2016.

Senatul, în calitate de primă Cameră sesizată, a adoptat proiectul de lege în şedinţa din 29 martie 2016, cu respectarea prevederilor articolului 76 alineatul (2) din Constituţia României, republicată.
Potrivit prevederilor art. 75 alin. (1) din Constituţia României, republicată, şi ale art.92 alin.(9), pct. 1 din Regulamentul Camerei Deputaţilor, republicat, Camera Deputaţilor este Cameră decizională.

Proiectul de lege are ca obiect de reglementare completarea Ordonanţei de urgenţă a Guvernului nr.34/2013, în vederea eliminării obligaţiei de recuperare a suprafeţelor din categoria de folosinţă pajişti permanente, care vor fi scoase din circuitul agricol pentru amenajări de interes public local, aprobate prin hotărâre a consiliului local.

Potrivit prevederilor art. 62 și 63 din Regulamentul Camerei Deputaţilor, republicat, Comisia juridică, de disciplină și imunități, Comisia pentru administrație publică și amenajarea teritoriului și Comisia pentru agricultură, silvicultură, industrie alimentară și servicii specific, au  examinat proiectul de lege în ședinte separate. 
Consiliul Legislativ a avizat favorabil propunerea legislativă conform avizului nr. 1343/23.12.2015.

Comisia pentru mediu şi echilibru ecologica avizat negativ proiectul de lege, în sedința din data de 5.4.2016.

Guvernul, prin punctul de vedere transmis cu adresa nr. 5412 din data de 11.06.2021, nu susține adoptarea inițiativei legislative.

Comisia pentru agricultură, silvicultură, industrie alimentară și servicii specifice a examinat proiectul de lege mai sus menţionat în şedinţa din 4 februarie 2019. La lucrările Comisiei  deputații au fost prezenți conform listei de prezență.

Comisia pentru administrație publică și amenajarea teritoriului a examinat inițiativa legislativă în şedinţa din 19 februarie 2019. La lucrările Comisiei  deputații au fost prezenți conform listei de prezență.

Comisia juridică de disciplină și imunități a examinat proiectul de lege în şedinţa desfășurată în sistem mixt din ziua de 26.08.2021. La lucrările Comisiei  deputații au fost prezenți conform listei de prezență.

În urma dezbaterilor, membrii celor 3 comisii sesizate în fond, au hotărât cu majoritate de voturi, să propună plenului Camerei Deputaților un raport comun de respingere a Proiectului de Lege pentru modificarea art.5 din Ordonanţa de urgenţă a Guvernului nr.34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr.18/1991, cu amendamentul respins redat în Anexa  care face parte integrantă din prezentul raport.

În raport cu obiectul și conținutul său, proiectul de lege face parte din categoria legilor ordinare.
            PREȘEDINTE                                                PREȘEDINTE                                                 PREȘEDINTE
        Mihai Alexandru Badea                               Simona Bucura-Oprescu                                  Adrian Ionuț Chesoiu
           SECRETAR                                                           SECRETAR                                                     SECRETAR

       Ladányi László-Zsolt                                               Flucuş Dumitru                                               Bîrcă Constantin
Anexă 

AMENDAMENT RESPINS

	Nr.

crt.
	Text

Ordonanță de urgență a Guvernului nr. 34/2013
	Text Senat
	Amendament propus

(Autorul amendamentului)


	Motivarea amendamentului propus

	1.
	Art. 6.- (21) Fondurile necesare pentru realizarea amenajamentelor pastorale ale suprafeţelor de pajişti permanente se asigură de la bugetul de stat, prin bugetul Ministerului Agriculturii şi Dezvoltării Rurale, cu excepţia lucrărilor pentru identificarea, delimitarea, determinarea caracteristicilor dendrometrice şi a soluţiilor de gospodărire a arboretelor şi a vegetaţiei forestiere aflate pe pajişti, care se finanţează de utilizatori, conform procedurii care se aprobă prin hotărâre a Guvernului.

	
	La articolul 6 alineatul (21) se modifică și va avea următorul cuprins:

Art. 6.- (21) Fondurile necesare pentru realizarea amenajamentelor pastorale ale suprafețelor de pajiști permanente indiferent de forma de proprietate publică și/sau privată a statului, unități administrative teritoriale, respectiv alte personae fizice și juridice se asigură de la bugetul de stat, prin bugetul Ministerului Agriculturii și Dezvoltării Rurale, conform procedurii care se aprobă prin hotărâre a Guvernului.

Autori:

Deputați UDMR – Marton Arpad și Isabella Ambrus

